Ixef amezwaru Asenked n wungalen iselsa imellalen d tɛeqqucin tiberkanin; ɣer tama n ttesbiḥ, tella taɣawsa-nniḍen n yimurar icudden, d ajelkaḍ mebla ccek..." "Meɛna ttwaliɣ ladɣa yiwet n tugna yesserhaben, n yiwet n teqcict tamecṭuḥt ibedden ɣer lḥiḍ n kulwar; tagrudt-nni teččur d aluḍ, telsa taqendurt n lkettan n tcekkart; tagamilt d tamecṭuḥt yeččuren d lewsax tɛelleq ɣer yiri-s; la tettru. Iqeddem ɣur-s yiwen n uqessis; tessefham-as Temrabeḍt yeddan yid-s belli taqcict-nni tamecṭuḥt d tamcumt, tḍegger tiḍudac n txeyyaḍt n temdukal-is ɣer umruj n tmejjirit, ḥettment-as ad tekcem ar daxel i wakken ad tent-id-tnadi: d ayen yellan deg umruj-nni i tumes tfekka-s yerna yeččur tagamilt-nni" "Ugar n uɛetteb-agi, tettwet tegrudt-nni s ujelkiḍ armi d-uzzlen yidammen-is: mi dtusa yemma larebɛa i d-yezzin, tufa-d mazal llant ccamat n tyitiwin-nni deg uksum-iw.